नई दिल्ली/बेंगलुरु. बेंगलुरु के रोहित सुब्रमनयम देश के सबसे युवा राइडर हैं। 21 साल के रोहित अगले साल अपनी बाइक से पूरे भारत, यूरोप और साउथ ईस्ट एशिया की यात्रा करने जा रहे हैं, वह भी अपनी जेब से एक भी रुपए खर्च किए बिना।
रोहित को बचपन से ही घूमने-फिरने का शौक था। इस शौक को पूरा करने उसने क्राउड फंडिग का सहारा लिया। उसने 2013 में ‘फंड माय ड्रीम्स’ नाम से एक क्राउड फंडिग प्लेटफॉर्म की शुरूआत की और अब तक इससे तकरीबन ढाई लाख रुपए जुटा चुके हैं।
30 हजार किमी की दूरी 120 दिनों में खत्म करेंगे
रोहित अगले महीने से अपनी 150 दिनों की भारत यात्रा की शुरुआत करेंगे, जिसमें 29 राज्य और 6 यूनियन टेरेटरी उनके नक्शे पर हैं। भारत की यात्रा के बाद वे साउथ एशिया के म्यांमार, थाइलैंड, कंबोडिया, वियतनाम, सिंगापुर, मलेशिया, इंडोनेशिया, नेपाल और भूटान देशों की यात्रा 90 दिनों में पूरा करने का प्लान कर रहे हैं। रोहित का सफर यहीं नहीं रुकता, इसके बाद वे 32 यूरोपियन देशों का सफर फिनलैंड से शुरू कर 30 हजार किमी की दूरी 120 दिनों में खत्म करेंगे। रोहित इन यात्राओं के लिए छह लाख रुपए क्राउड फंडिग से ही जोड़ना चाहते हैं।
एडवेंचर और ट्रेवेलिंग के लिए जूनून रखने वाले रोहित कहते हैं, "मैं पूरी दुनिया की सैर करना चाहता हूं। यह मुफ्त में नहीं हो सकता, इसलिए मैंने क्राउड फंडिंग को जरिया बनाया।"
आगे की स्लाइड्स में देखें रोहित के वर्ल्ड टूर से जुड़ी और फोटोस...
awa_Deva hin_Deva hin_Deva hin_Deva hin_Deva hin_Deva